open-index/open-wikipedia-markdown huggingface dataset:
Batu basurek Banda Bapahek

**Batu basurek Banda Bapahek** adolah ciek batu basurek nan ditamuan di jorong Bukik Gombak, Nagari Baringin,Kecamatan Lima Kaum, Tanah Datar, Sumatera Barat. Batu basurek ko barupo tulisan di kaduo sisi dindiang batu saluran aia kuno, nan dipakiroan dibuek di maso pamarentahan Rajo Adityawarman.

Sisi saluran aia nan kida batulis dalam bahaso Malayu Kuno jo uruf Sanskerta, sadangkan sisi nan suok batulis dalam bahaso Tamil jo uruf Grantha. Isi kaduo tulisan tu dipakiroan samo, nan antaro lain manyabuik Rajo Adityawarman jo nagari Sri Surawasa (kini ko Saruaso, Tanah Datar).

Kini ko kaduo tulisan tu alah ilang dek runtuah, tapi salinannyo (*absklath*) masih dapek basuo di arsip Museum Nasional Jakarta jo di Universitas Leiden, Balando.

## Caliak pulo
* Adityawarman
* Daftar batu basurek di Sumatera Barat

## Rujuakan
United Nations Development Programme

**United Nations Development Programme** (UNDP, "Program Pembangunan Pasarikatan Banso-Banso) adolah badan nan mangurus pambangunan internasional di Pasarikatan Banso-Banso.

UNDP bakantua pusat di New York City. Tujuan utamonyo adolah untuak maubuangan nagara-nagara di dunia pado ilmu pangatauan, sumber daya, jo pangalaman untuak mambantu masyarakat ka arah nan labiah baik. Inyo manyadioan saran dari pakar, pelatihan, jo bantuan pado nagara-nagara nan sadang bakambang, tautamonyo pado nagara-nagara nan tatingga pambangunannyo. UNDP babantuak sabuah badan eksekutif pado Majelis Umum, dan Kapalo Pangurus-nyo marupoan pajabaik nan paliang tinggi di PBB sasudah Sekretaris Jenderal dan Wakil Sekretaris Jenderal. 

## Pautan lua
* Laman rasmi UNDP
* Jackson, R. G. A., *A Study of the Capacity of the United Nations Development System. 2 vols*, Geneva: United Nations, 1969.
Analeptik

**Analeptik** adolah ubek ubek nan fungsinyo untuak maransang susunan saraf pusat. banyak ubek nan dipakai nan dapaik maransang susnan saraf kalau dipakai dalam dosis gadang dan dapek keracunan; dalam hal iko, peransangan saraf pusek dapek menmbulkan kejang kejang. tapi nan dimaksud jo *analeptik* iyolah bukan obat jo peransangan saraf pusek sabagai efek samping ataupun efek toksik, tapi efek ubek untuak manimbulkan efek segar.Jenis ubek ubek nan masuak *analeptik* pado dosis tertentu akan manimbulkan kejang kejang di saluruah badan. dulu *analeptik* dipakai untuak maransang pernafasan pado urang urang nan keracunan ubek pananang saroman barbiturat. tapi karano ubek iko punyo dosis hampia samo jo dosis nan manimbulkan kejang, mako ubek iko tagolong berbahaya. apalagi kudian bahwa urang keracunan obat pananang banyak nan tatolong dek alat bantu pernafasan daripado ubek *analeptik*.Obat paransang saraf pusek selalu manimbulkan keadaan panurunan aktivitas saraf pusek sasusah paransangan dan tergolong merugikan karano pasien akan baliak ka kondisi semula(*depresi saraf pusat*) atau bahkan labiah barek.

## Rujuakan
Muhamad Radjab Sutan Maradjo

**Muhamad Radjab Sutan Maradjo** adolah saurang wartawan dan panulih nan dipuji dek pengarang dari perancis. inyo manjadi sangaik tanamo karno mambuek buku *Semasa Kecil di Kampung* nan diterjemahkan dan ditabikkan dalam bahaso Rusia. tatapi inyo subananyo bakarajo di kantu berita *Antara* sampai akhia umuanyo. inyo barasa dari Nagari Sumpur di tepian Danau Singkarak, Kabupaten Tanah Datar. 
namo Muhamad Radjab masuak dalam buku *Jagat Wartawan Indonesia(JWI)* nan dituliah wartawan sanior *Antara Soebagjo I.N. (PT Gunung Agung 1981)* Radjab dilaiakan di kampuangnyo pado 1913, dan maningga di Padang 16 Agustus 1970 dalam perjslsnsn pulang kampuang untuak mangikuti Seminar Sejarah dan Budaya MInangkabau di Batusangkar, di mano seminar iko dihadiri mantan wakia Presiden Bung Hatta, Buta Hamka, dan Dr, Bahder Djohan sabagai Katua Panitia.
Amak Mahamad Radjab maningga ketiko into baru baumua hitungan bulan. karano wabah panyakik kolera nan malando kampuangnyo wakatu itu. Abaknyo manikah baliak. kironyo amak tirinyo padusi nan budiman, inyo manyayangi dan mangasuah Radjab jo elok. Malam harinyo bacoan dongeng dek amak tirinyo. Mamasuki umua kanak-kanak,inyo disakolahan dipasantren, baraja mangaji di surau, dan baraja silek jo kakeknyo nan guru silek. tatapi pas malam hari nyo lalok di surau, karano kalau lalok di rumah akan nyo galakan dek kawan-kawannyo.
Pangalaman maso ketek itulah nan kudian nan dituliah Radjab dalam buku *Semasa Kecil di Kampung* nan ditabikkan Balai Pustaka taun 1950-an. Sabuah buku nan nan amat menarik, dan kamudian dek urang nan dikenalnyo diterjamahkan kamudian ditabikkan dalam bahaso Rusia.
Mohammad Djamil Djaho

**Mohammad Djamil Djaho** lahia di Jaho, Padang panjang pado taun 1875 M. Mohammad Djamil Djaho marupoan tokoh *Kaum Tuo*. Inyo mampu manjadi panangah polemik antaro *Kaum Tuo* dan *Kaum Mudo*. Bahkan Inyo marupoan tampek batanyo *Kaum Adat*, tarutamo dalam persoalan harato pusako tinggi. Salain marupoan Kaum Tuo, Mohammad Djamil Djaho marupoan panulih untuak majalah Al-Mizan, nan alah terbit sajak taun 1920. Pado taun 1924, inyo mandirian madrasah di Jaho nan kamudian baganti namo manjadi Madrasah Tarbiyah Islamiyah pado 1928.

## Lata balakang
Mohammad Djamil Djaho lahia dari pasangan Tanam gelar Tuanku Kadhi Tambangan Bandaro dan Umbuik. Ayahnyo saurang tokoh agamo di Jaho. Mohammad Djamil Djaho mamiliki isteri sabanyak sapuluah urang, dan 13 urang anak. inyo maningga dunia pado hari Jum'at tanggal 2 November 1945/27 Zulhijjah 1364 di Jaho Nagari Batipuh X Koto, Padang Panjang.

## Pandidiakan jo pagaulan
Mohammad Djamil Djaho patamo kali manampuah pandidiakan pado umua 13 taun (1888) di halawah surau Gunuang Rajo di bawah bimbiangan Syekh Al-Jufri. Limo taun kamudian (1893) inyo pindah ka halawah surau Tanjung Bungo (Padang Ganting) di bawah pimpinan Syekh Ayub. Enam taun kamudian (1899), inyo bersamo jo Sulaiman Ar-Rasuli sahabaik karibnyo pindah ka surau Koto Tuo Biaro IV Angkat Candung (Bukittinggi). Pado taun barikuiknyo inyo pindah ka surau halaqah Syekh Abdullah di Halaban (Payakumbuh), saurang ulama nan ahli dalam ilmu hadis jo tafsir. Dengan kamampuan nan dimilikinyo katiko baraja di surau Syekh Abdullah Halaban, Mohammad Djamil Djaho diangkek sabagai guru bantu sarato acok dibao jo Syekh Abdullah Halaban untuak badakwah di daerah Payakumbuh.

Pado usia 33 taun (1908), Mohammad Djamil Djaho barangkek ka Makkah untuak malanjuikan pandidiakannyo. Sasudah 10 taun baraja  di Makkah, inyo pulang ka tanah aia pado taun 1918 dan mangaja di Jaho dan babarapo daerah lainnya, saroman surau Ganting di Gunuang dan Thawalib Padang Panjang. Taun 1921 inyo diangkek sabagai salah saurang dewan redaksi majalah Al-Mizan nan alah terbit sajak taun 1920.

## Organisasi

* Organisasi *Itthadul Ulaman*, 1928
* Organisasi Persatuan Tarbiyah Islamiyah (PERTI), 1928

## Pangharagoan
Pado tangga 17 Agustus 1977, Mohammad Djamil Djaho diberikan penghormatan sabagai Pahlawan Pendidikan dek  Pamarentah Hindia (1936) maupun  Pamarentah Tingkat I Sumatera Barat.

## Rujuakan
Catur

**Catur** adolah permainan nan dimainan dek duo urang di ate kotak bawarna hitam jo putiah, catur ko tamasuak olahraga walau ndak pakai fisik tapi catur ko di perlombakan. Satiok warna di papan catur mamiliki jumblah warna nan berbeda, warna hitam ado 32 kotak dan warna putiah ado 32 kotak jadi sadonyo ado 64 kotak. satiok pemain di agia 16 bidak catur nan masiang-masiang ado namonyo, 8 bidak catur di muko namonyo pion nan mempunyoi nilai nan samo, 8 di belakang tadiri dari rajo dan mentri, 2 gajah, 2 benteng, 2 kudo. Dalam permainan catur tadapek juo nilai bagi nan menang, seri /remis, kalah, nan manang dapek 1 angka, nan remis dapek 0,5 angka, nan kalah dapek 0 angka. Dalam setiok pemain di agia wakatu 2,5 jam untuak 40 langkah jiko alah 2,5 jam tapi alun salasai 40 langkah mako urang itu di nyatakan kalah, dan bilo keduo urang alah manyalasaikan 40 langkah tapi wakatu alun habis mako permainan di sambuang lain hari.

Dalam dunia catur tadapek peraturan dimano pihak lawan jo awak manyatoan remis walaupun baru 30 langkah dan masih ado kemungkinan untuak awak menang. Dalam dunia catur ko tawaran remis ko di kenal jo namo *Remis GrandMaster,* karno acok tajadi pado urang nan lah master mamainan catur ko. Bilo seseorang mengancam rajo lawan pihak itu harus menyabuikan SKAK, Lawan harus maambiak langkah pangamanan kepado rajo jo menutuikan rajo jo bidak catur nan lain.

## Langkah dan Tempo
Dalam malangkah satiok bidak catur mamiliki banyak macam langkahnyo. Pion malangkah lurui ka muko indak buliah baliak ka balakang atau ka sampiang, dalam awal permainan satiok pemainan buliah malangkahan pion sabanyak 2 kotak tapi siap tu cuman buliah 1 kota, pion hanyo buliah mamakan bidak lawan jo serong, kudo hanyo malangkah mambantuak huruf L sajo dan kudo dapek mundur jalannyo beda samo pion, benteng jalannyo bebas kacuali serong, kalau gajah jalannyo harus serong dan harus sawarna se.

## Rujuakan
Zulharman Said

**Zulharman Said**, labiah diingek jo namo Zulharman inyo ko karajo manjadi jurnalis acok lo dipanggia sator andal. Anak minang urang Bukittinggi, 14 Desember 1933 dan manigga di Singapura, 28 Maret 1993 samaso hiduiknyo banyak masuak organisasi kewartawanan, perfileman, dan politik. 

zulharmans ko  Katuo Umum Persatuan Wartawan Indoneisa Jakarta Raya sajak taun 1968 sampai 1982.

Zulharmans ko dinilai "tragis" karano sabalumnyo emang dimoloi dek kaba Taranga manfitnah basonyo zulharmans "indak barasiah lingkungan" . tapi sabananyo,bang zul, gitu panggilan akrabnyo Zulharmas, di kalangan wartawan anggota PWI jaya, sangaik dikana sabagai salah sorang aktivis atau tokoh angkatan 66. Sadonyo tau kalau koran ko nan sabana gigiah dan bapangaruah dalam manyorak an cito-cito Orde Baru nan ditunjuak dek babagai kakuatan element kesatuan aksi wakatu tu.

## Rujuakan
Ivan Lanin

**Ivan Razela Lanin** adolah surang Wikipediawan, pegiat internet dan pakar bahaso Indonesia. Inyo terkenal dek usaonyo untuak maanjuakan panggunoan bahaso Indonesia dan memperkenalkan padanan untuak istilah nan asiang di jagat maya. 

Ivan lahia di Jakarta dan gadang di Bandung. Inyo mandapek gala sarjana teknik kimia dari Institut Teknologi Bandung.
Muhammad Mufti Syarfie

**Muhammad Muftie Syarfie** adolah anggota Komisi Pemilihan Umum (KPU) Provinsi salamo tigo periode berturut-turut. Hal itu dapek terjadi, kabarnyo, dek inyo wartawan. Wartawan banyak aka dan pengetahuan, sampai sangaik dibutuhkan tenaga dan pikirannya di organisasi panyalanggaro pemilu itu. Kesimpulannyo, dek inyo wartawan nan hebat.

## Awal Kehidupan
Mufti Syarfie lahia di Sibolga taun 1953, tapi kaduo urang gaeknyo "urang awak" tulen nan barasa dari Nagari Lawang Tigo Balai,Kecamatan Matur, Kabupaten Agam, Sumatra Barat. Alkisah, kaduo urang gaeknyo Muchtar Sutan Tanameh (ayah) dan Siti Samaah (ibu), sasudah menikah lalu merantau ka Tapian Nauli awal taun 1950-an jo tujuan mengubah nasib. Di sano kaluargo tasabuik manjadi pedang ketek .  Mako di situlah Mufti lahia sabagai anak paliang gaek dari anam bersaudara, semuanya laki-laki.

Ketika Mufti memasuki usia sekolah, kaduo urang gaek pindah ka Merbau di Kabupaten Labuhan Batu, Sumatra Utara. Di sanalah nyo masuak sakolah rakyaik (SR). Tapi hanyo tigo tahun, inyo kudian dijapuik nenek dan dibaok ka kampuangnyo Dusun Monggong Surau Banda Andaleh, Nagari Lawang Tigo tadi. Di sano inyo malanjuikan sakolah diasuh sang nenek bernaman Nipah nan inyo panggil "Inyiak" dan kakek banamo Amin Labai Salam nan biaso dipanggilnya "Tantuo".

Tamat dari SD Saribulan, Tigo Balai, 1965, dalam usia 12 taun Mufti dikirim kakek dan neneknya meneruskan pandidikan ka Madrasah Tawalib Parabek, Bukittinggi, sampai tamat taun 1972. Sasudah itu inyo malanjuikan ka Institut Agama Islam Nagari (IAIN) Imam Bonjol (kini UIN Imam Bonjol) sampai memperoleh gelar sarjana mudo (BA).

Ketika kuliah, Mufti alah harus karajo kareh untuak hiduiknyo surang. Ketika itulah inyo berkenalan jo dunia surek kaba. Bukan langsuang sabagai wartawan. Mulanya sabagai tenago loper (Pengantar koran) dan pancari iklan untuak surek kaba Singgalang nan wakatu itu masih terbit duo kali saminggu. Pekerjaan itu inyo lakoni sampai taun 1977 saaik inyo tamat kuliah.

## Karier
Tahun1978 Mufti pindah ka Harian Haluan. Mulai manulis berita, tapi pekerjaan rasminyo adolah sabagai patugeh tata latak (lay out).

Tampaknya dek inyo punyo bakaik manulih berita, dan bapandidikan sarjana mudo lai (wakatu itu masih langka wartawan bapandidikan perguruan tinggi), mako Mufti pun mandapaik paratian Pemimpin Redaksi Annas Lubuk. Sasudah malalui proses uji coba, inyo akhianyo diangkek manjadi reporter dan staf Redaksi Haluan. Sajak itulah karier wartawannya taruih menanjak. Sabagai reporter, inyo spesialis meliput bidang politik, pamarentahan dan pembangunan. Posnya terlama adolah di Kantor Gubernur Sumatra Barat basamo mentornya Masri Marjan.

## Rujukan
Nasrul Siddik

**Nasrul Siddik** adolah wartawan nan barasal dari Bukiktinggi dan lahia pado tanggal 7 Maret 1936.  Nasrul Siddik disabuik "Inyiak" Koran Sumatera Barat. Inyiak dalam bahaso Indonesia artinyo "kakek-kakek". Panggilan inyiak ko cocok jo Nasrul Siddik karano jasonyo dan prestasinyo dalam dunia pers. Inyiak Nasrul ko urang nan sangaik manonjol dari kawan-kawannyo sasamo wartawan. Sajak mudo inyo alah mulai karirnyo manjadi wartawan dan redaktur harian ***Res Publika***. Indak itu sajo, Inyiak Nasrul ko manjadi pandiri mingguan ***Singgalang*** basamo jo kawannyo Salius Sultan Sati dan Nazif Basir. Nasrul Siddik ko pernah juo manjadi Ketua **PWI Sumatera Barat**, dan salamo duo periode manjadi anggota **Dewan Pers** di Jakarta. Taun 1985 Inyiak Nasrul maninggaan **''Singgalang**' Siap tu Inyiak Nasrul mandirian surek kaba Mingguan *Canang* di Padang basamo jo Salius Sutan Sati dan Rusli Dahlan. Surek Kaba ko dibuek dalam bahaso minang nan lawak.

## Karir
Sajak masih remaja Inyiak Nasrul ko alah aktif maisi acara rutin kesusastraan di **RRI Bukiktinggi** basamo A.A. Navis dan Motinggo Busye. Waktu tamaik SMA inyo pindah ka Padang untuak malanjuikan kuliah di Fakultas Ekonomi Universitas Andalas. Sabananyo Inyiak Nasrul ko manjadi wartawan tu indak sangajo. Saandainyo kalau Inyiak Nasrul ko kuliahnyo lancar-lancar se, mungkin Inyo indak ka jadi wartawan. Pado taun 1961, Inyiak Nasrul mandapekan gelar Sarjana Mudo Ekonomi. Sajak tamat tu Inyiak labiah mamiliah karajo di surek kaba. Koran partamo tampek Inyiak Nasrul karajo adolah Harian Res Publika. 

## Rujuakan
Kebutuhan Energi di Masa Depan

**Energi** barasa dari kato Yunani *ergon*  nan arti nyo bakarajo, dan dapek diartikan energi adolah kamampuan untuak bakarajo. Manuruik ahli pengetahuan alam mancaliak energi sabagai konsep pemersatu banyak cabang-cabang ilmu nan ado.Sadangkan energi manuruik Fisika adolah konsep pemersatu utamo untuak manyambuang sadon nyo cabang sains. Kebutuhan energi di maso akan datang akan semakin banyak. Sabana nyo energi dimaso akan datang akan samakin tinggi karano makin banyak manusia nan mampagunoan dan energi per kapita makin tinggi.Di AmerIka Serikat surang alah ado kesadaran bahwa iduik nan sanang ndak diliek dari caro iduik nan ndak acok mangunoan alat-alat nan bersumber dari energi.  Nagari nan kini sadang bakambang  nan sadang mambanggakan hiduik modernisasinya pado suatu katiko akan samo jo awak nan alah dapek mamanfaikan  energi sabaik-baik nyo.Tapi ingek bahwa bahan bakar fosil indak akan habis dan kito selaku manusia akan mempunyoi wakatu untuak mempersiapkan itu sadonyo.

Skenario di AmerIka  Sarikek dapek ditunjuakan di bawah ko; dapek diliek taun bisuak 2200 populasi alah tatok kiro-kiro 375 juta urang jo kebutuhan energi ampek kali taun 1970. Siap energi takah minyak bumi dan gas bumi habis membuek mareka  indak dapek malakuan impor, mako batu bara akan manjadi pangganti nyo. Sajak taun 2000 panggunoan gas bumi dan minyak sintetis (nan awal nyo tabuek dari batu bara) mulai di tingkatkan tahap demi tahap. Siap tu taun 2200 saparo kebutuhan barasa dari energi nuklir nan indak ado polusi didalam energi tu. Nyata yo skenario ko jiko awak terapkan di  Nagaro Indonesia sorang akan indak jauah dari nan alah dijalehan diateh.

Konteks energi nan diagiahan sacaro skala global adolah menyediakan akses energi ka urang nan paralu energi ko. Untuak itu paralu integrasi nan pas untuak mamiliah energi tu,bukan bapatokan jo energi nan satu atau energi nan lain nyo.

## Rujuakan
Ma'had Islamy

**Ma'had Islamy** adolah sabuah madrasah  nan talatak di Koto Nan Ampek. Ma'had Islamy didirian tanggal 21 januari 1930, pado mulonyo banamo *"[[Diniyah School]]"* nan dipalopori jo Angku Mudo Hamzah jo Angku Mudo Muhammad.Pado akhir taun 1932 pangalolaan madrasa tasabuik disarahkan kapado H.Zainudin Hamidy. sabgai langkah awal  zainudi manuka namo sakolah manjadi "Ma'had islamy sasuai jo namo almamaternyo di arab Saudi.Dibawah  kepemimpianan Zainudin hamidy, Ma'had Islamy bakambang dengan capek. para sisiwanyo berdatangan menuntuik ilmu  dari berbagai nagari , juga dari Riau dan Malaysia.Gedung paguruan Ma'had islamy hinggo ahun 1922 anyo tadiri tigo lokal sajo. Samantaro pelajar taruih batambah, mako jam palaja dibagi-bagi siang jo sore  untuak pelaja dan malam hari pangajian agama dan tabligh untuak pamuda dan urang dewasa.Sairiang jo manguaknyo samngaik kemerdekaan, Ma'had islamy jou dipakai sabagi rapek-rapek dan kursus politik. Pihak kolonial Belanda  maraso indak sanan jo kabaradaan Ma'had Islamy, tapi mereka indak mampunyoi alasan untuak manutuiknyo. Maka mereka sangajo manyaludupkan "coro" (mata-mata) manjadi murid nan batugas untuak mancatat  ucapan guru di kelas nan dianggap manantang pamarintah Balando. Akibatnyo  sajumlah guru diintrogari dan dipanjaroan.
Kandati situasi makin sulit, taun 1935 msayarakat alah merasakan hasil lulusan Ma'had Islamy,  Taun 1936 jumlah santri mancapai 700 urang.

## Referensi
Ganjo

**Ganjo** (*Cannabis sativa*) marupokan bahan narkotik nan amaik tanamo di ma ukuran tingginyo dapek sampai 2 meter jo batangnyo bacabang-cabang. Ganjo barasa dari Asia Tangah, tapi banyak manyeba ka saluruah dunia. Di Indonesia ganjo ditanam di Sumatra, Jawa, jo Bali. Di sabagian nagara, tanaman iko ditanam sabagai panghasil serat, biji, atau ubek narkotik nan didapek dari resinnyo. Bantuak tanaman ganjo banyak variasinyo.

Tanaman jantannyo mangasilkan serat nan labiah rancak pado tanaman batino. Namun tanaman batino juo mangasilkan biji nan biaso digunokan untuak mambuek cat, sabun jo minyak lampu, juo untuak makanan buruang. Pananaman di Indonesia alah dimulai sajak sabalun tibo urang Eropa. Walaupun tujuannyo untuak ubek tradisional babagai panyakik dan bukan sabagai ubek bius. Sabalun taun 1924 ganjo tasobok di sagalo tampek di daerah Aceh.

Dari babarapo pacuboan nan alah dilakukan di babarapo nagara didapek baso variatas ganjo nan babeda-beda. Banyak sinyawo kimia alah dapek dipisahkan dari resinnyo, diantaronyo asam tetrahidrokanabinol karboksilat, kanabigerol, kanabikromena dan babarapo stereosomernya nan kasadonyo disabuik tetrahidrokanabinol (THC), dari panalitian farmologi didapek baso THC adolah sinyawo nan mampunyoi pangaruah eoforia.

## Rujuakan
Gangren Gas

**Gangren Gas** marupokan salah satu bantuak gangreng nan paliang bagak nan disabekan dek  infeksi bakteri marga C*lostridium,* tarutamo C. prefingens (welchii), karabek bakteri panyabek tetanus. Spora bakteri iko banyak tadapek di tanah dan dapek tumbuah di lingkuangan nan kurang oksigen. Gangren gas acok tajadi pado luko tusuak nan dalam, khususnyo nan kanai dek kotoran dan tapi lukonyo tu compang-campiang. Luko mode itu acok disobokan diwakatu parang atau sabagai akibek dari tindakan aborsi nan dikarajoan kurang elok. Luko-luko iko mamungkinkan tabantuaknyo ruang-ruang ketek nan bahubuangan lansuang jo udara lua, sahinggo rancak untuak patumbuahan kuman *Clostridium*. Biasonyo sasudah limo hari, daerah di dakek luko manjadi nyari, bangkak, dan dingin. Di dalam luko tadapek cairan nan encer, Kacoklekan, dan babaun busuak. Disobokan pulo galambuang-galambuang gas nan dibantuak dek zat racun nan dikaluaan kuman, sahinggo jaringan tampak sarupo spons.

Luko harus dibarasiahan dan jaringan jaringan nan tainfeksi dibuang. Pado kasus barek nan tajadi pasien ditampekan pado lingkuangan nan manganduang oksigen tinggi, sarupo dalam kamar hiperbarik. Dapek pulo daiagiah antitoksin polivalen nan dapek didapekan dari kudo.

Di Rumah Sakit Cipto Mangunkusumo parnah disobokan kasus ko. Kamar operasi nan tercemar karano manangani kasus ko indak buliah dipakai untuak pasien lain, karano dapek manulaan panyakik iko malalui sporanyo.

## Rujuakan
Kauman Padang Panjang

**Kauman Padang Panjang** marupokan paguruan Muhammadiah di lua Yogjakarta atau Jawa. Muhammadiyah di Padang Panjang rasmi tagak nan dipelopori dek Saalah Yusuf Sutan Mangkuto, Dt. Sati, jo Yusuf Amrullah. Ateh prakarsa AR. Sutan Mansur, Konsul Muhammadiyah Minangkabau pado 1 Januari 1930 dibukak sikolah untuak mandidik kader dakwah *Tabligh School* nan balokasi di kantua Muhammadiyah. Sikolah ko dipimpin dek Haji Abdul Malik Amrullah (Hamka) sampai taun 1935, jo sekretaris Abdullah Kamil. Kagiatan sakolah iko tagaduah di hukum 1932-1935, karano ado ancaman jo takanan dari pamarintah Balando nan manerapkan Ordonansi Sakolah Lia. Di taun 1935 ateh dasakan dari alumni Thawalib jo Diniyah sarato pamudo lainnyo pangalola Kauman mambukak baliak *Tabligh School,* salain mangiduikan baliak *Tabligh School*.
Marthias Dusky Pandoe

**Martias Duski Pandoe** adolah urang nan lahia di provinsi Sumatera Barat, tanggal 10 Mei 1930 di Lawang, Kabupaten Agam, anak katigo dari limo baradiak kakak. Ayahnyo, Dusky adolah seurang ulama tradisional dan ibunyo Jawani. Namo Pandu ditambahan karano wakatu tu di Lawang ado garakan Kapanduan al-Hilal, anak organisasi Permi, dan Martias acok manyalinok di antaro barisan pandu tu.

Martias Duski Pandoe adolah seurang wartawan terkemungko di sumatera barat sakitaran taun 1960-1990 an. Pado wakatu ketek inyo mandapaek pandidikan agamo sacaro tradisional di surau, baraja mangaji (mambaco) al-qur'an jo sistem halaqah. Kamudian inyo baraja di sakolah rakyat (SR), katiko sanjo baraja di sakolah agamo ibtidaiyah muhammadiyah di pasa Lawang. Pandidikannyo basambuang ka sakolah lanjutan patamo Jongens Standar Vervolkscholl untuak sakolah formal sadangkan sanjonyo masuak Tsanawiyah, juo punyo muhammadiyah. Inyo sempat pindah ka Tsanawiyah Panyinggahan di tapi Danau Maninjau, tapi sampai kelas 2 (duo) karano alah indak batah lai. Marthias sajak ketek sangaik akrab jo kahidupan kampuang nan sangaik bersahaja, mangimpau kabau. Sajak awal Agustus taun 1945, inyo indak lai basikolah, inyo labiah acok maabihan wakatu di pasa manjuaan sabun, rokok, korek api, jo barang-barang lainnyo. Pado taun 1945-an inyo marantau ka Palembang, asalnyo hiduik sabagai panjua rokok. Nasib nyo barubah sajak di angkek sabagai anak dek pengusaho kayo Tuan Abdullah, karajo sabagai pancataik kapa masuak jo kalua.

## Rujuakan
Bitung

**Bitung** marupoan kota palabuahan di Propinsi Sulawesi Utara, di tapi Selat Lembeh. Kapa-kapa nan balabuah di sinan talinduang dek Pulau Lembeh dari daburan ombak. Malalui kota palabuahan iko, Propinsi Sulawesi Utara mangekspor, biji cokelat, palo, cengkeh, jo kulik karang mutiaro. Pado taun 1970, ekspor kopra dari palabuahan Bitung mancapai 25 parsen dari saluruah ekspor Indonesia. Kota Bitung mampunyoi banyak objek wisata nan dapek dikunjungi. Salah satunyo objek wisata utama nan tadapek di kota Bitung adolah Monumen Trikora Mandala Sakti. Salain itu disiko tadapek taman marga satwa nan talatak di Aertembaga Bitung. Fauna tanamo dari taman marga satwa iko adolah primata takacaik di dunia nan hanyo tadapek di Sulawesi iyolah Tarsius. Salanjuiknyo tadapek babagai tampek lainnyo sarupo Airprang nan marupoan sumber aia barasiah bagi panduduak sakitar. Airprang nan balokasi di Keluaran Makawidey, Aertembaga. Kamudian salain itu dapek juo bawisata ka Gunung Dua Saudara nan barado di Kecamatan Ranowulu. Tampek nan ciek iko marupoan pilihan nan tapek bagi pangunjuang panyuko wisata alam jo hiking.

## Rujuakan
Mochtar Naim

**Mohchtar Naim** adolah saurang sosiologi terkemuka Indoinesia nan kamudian tajun ka dunia politik sabagai angota MPR dan DPD. Baliau di lahiakan di Sungai Penuh, kerinci pado taun 1932. Kaduo gaek, Naim (ayah) dan Kumalat (ibu), barasa dari Banuhampu, Kabupaten Agam. Inyo menyalasaian pandidikan di sakolah panduduak dan HIS sarato SMP (1949).  Sasudah tamek SMA (1952) di Bukittinggi, inyo melanjuikan pandidikan ka Universitas Gajah Mada, namun baliau tak sampai tamek. Baliau masuak Perguruan Tinggi Agam Islam Negri (PTAIN) Yogyakarta Jurusan Dakwah dan Fakultas Ekonomi Universitas Islam Indonesia (UII) Yogyakarta.

## Prestasi
Pado akhia taun 1957, baliau mandapean  beasiswa untuak manaruihkan studi pado Institute of Islamic Studies, McGill Universitay, Kanada, dan maraih gelar MA pado taun 1961. Baliau manaruihan studinyo kadalam bidang Sosiologi di New york University, pado taun 1960-1964. Namuan disiko baliau hanyo sampai kandidat doktor se. Salain kuliah beliau juo karajo di Kedutaan Besar.

Republik Indonesia untuak PBB. Dan baliau baliak lai ka Indonesia pado taun 1968 dan baliau mendirian  Center for Minangkabau Studies di Padang sambal mangaja sabagai Dosen Luar Biaso di dalam sabuah bidang Sosiologi di Universitas Andalas.

 Pado taun 1975-1978 Mochtar Naim manjadi ahli nan diperbantukan pado Departemen PUTL dalam babagai kagiatan  Daerah.

## Rujukan
Bahaso Angkola

**Bahaso Angkola** atau **Batak Angkola** adolah bahaso nan dipakai dek urang Angkola, rumpun Batak nan mauni kabupaten Tapanuli Selatan, Sumatera Utara, Indonesia. Dalam rumpun bahaso Batak, bahaso ko dianggap paliang dakek jo bahaso Batak Toba, di sampiang latak geografis nan badakekan. Bahaso Angkola juo dakek hubuangannyo jo bahaso Mandailing nan wilayah seba tutuanyo di daerah Mandailing, selatan dari daerah Angkola. Sabagian ahli  bahaso bahkan manyamokan antaro bahaso Mandailing jo Angkola, sainggo muncua istilah bahaso Angkola-Mandailing. Pabedaan antaro kaduonuo dianggap sabateh dialek. 

Bahaso Batak Angkola taseba di Padangsidempuan, Batang Toru, Sipirok, dan saluruah bagian kabupaten Tapanuli Selatan.

## Rujuakan

## Pautan lua
*  
* (Indonesia) Kamus  Bahaso Batak Angkola di [**[Http://www.kamusdaerah.com Bahasa Daerah]**]
Bahaso Kaur

**Bahaso Kaur** atau **Bintuhan** adolah bahaso nan digunokan urang Kaur di kabupaten Kaur, Bengkulu. Kato-kato bahaso Kaur banyak barasa dari bahaso Lampung Api, sainggo bahaso ko sulik dipahami panutua bahaso Malayu Tangah nan wilayah tutuanyo ado di sakuliliangnyo. Dialek bahaso ko 70 % mampunyoi kasamoan leksikal jo bahaso Malayu Tangah tarutamo jo dialek Pasemah jo Serawai.

## Rujuakan

## Pautan lua
*
Bahaso Serawai

**Bahaso Serawai** adolah bahaso dari rumpun bahaso Malayu Tangah nan dipakai dek urang Serawai di wilayah Kabupaten Seluma jo Kabupaten Bengkulu Selatan, Bengkulu.

Bahaso ko mampunyoi duo dialek, iyolah dialek Serawai jo dialek Manna. Ciri dialek Serawai adolah pamakaian uruf *o* dalam kato-katonyo, misanyo *kemano, sapo* untuak kato-kato *kama, sia* dalam bahaso awak; sadangkan dialek Manna mamakai uruf *au* dalam kato-katonyo, misanyo *kemanau, sapau* untuak kato-kato tu. Ciri lainnyo pamakaian uruf *g* untuak uruf *r* dalam bahaso Melayu, misanyo *gegak* untuak kato  Malayu *gerak*; dan untuak akiaran *nya* dalam bahaso Melayu, dalam bahaso Serawai digunoan uruf *o* pulo, misanyo kato  Malayu *anjingnya* manjadi *anjingo* dalam bahaso Serawai. Pangacualiannyo iolah kok kato nan dipakai lah baakiaran *o* pulo, misanyo *kato* mako manjadi *katoyo*.

## Bacoan lanjuik

* Sistem Pemajemukan Bahasa Serawai Didi Yulistio, Sukino, Ngudining Rahayu (2002) PUSAT BAHASA DEPARTEMEN PENDIDIKAN NASIONAL. 
* *[http://repositori.kemdikbud.go.id/id/eprint/3198 Morfologi dan Sintaksis Bahasa Serawai]* Siti Salamah, Zainul Arifin Aliana,Tarmizi, Zainal Abidin Gaffar, Kusmiarti (1992)  Pusek  Pambinaan dan  Pangambangan Bahasa, Jakarta. 
* *[http://repositori.kemdikbud.go.id/id/eprint/2586 Struktur sastra Lisan Serawai]* Zainal Abidin Gaffar, Ahmad Rozi Zakaria (1991) PUSAT PEMBINAAN DAN PENGEMBANGAN BAHASA. 

## Rujuakan
Jamil Bakar

**Jamil Bakar**  marupoan saurang wartawan, lahia di Kuala Simpang Banda Aceh, pado taun 19 April 1931, tapi inyo barasa dari nagari Pariaman. Inyo dipicayo sabagai ketua DPRD Provinsi Sumatera Barat pado maso 1992 sampai jo 1997. Pajalanan iduik karir Jamil Bakar indak samudah mambalikkan talapak tangan butuah usaho dan upayo untuak dapek manjadi **Jamil Bakar** nan kini ko. Saketek carito tantang maso lalu **Jamil Bakar**, sakolah SD sampai SLTP disudahan nyo di Aceh dan SLTA nyo di Medan. Lalu inyo malanjuikan kuliah nyo di universitas indonesia tapi hanyo anam bulan nyo kuliah di situ lalu pindah ka FKIP Universitas Pajajaran. Inyo lah dari ketek biaso manjadi pamimpin buktinyo se dari SD sampai SLTA nyo salalu manjadi katua osis disakolahnyo. lalu di bangku kuliah nyo pun, nyo pernah manjadi katua senat dan inyo aktif di forum komunikasi mahasiswa. dari situlah nyo dapek pengalaman dapek manjadi pamimpin. tanyato inyo pernah juo manjadi tantara di batalyon B sumatera utara taun 1947-1952 sabalum inyo kuliah.

## Parjalanan Karir Salasai Kuliah
Selesai kuliah Jamil Bakar baliak ka Padang dan mandaftarkan diri sabagai staf pengajar di Fakultas Bahaso dan Sastra di IKIP Padang, ndak lamo jabatan nyo naiek jadi Dekan. Jabatan itu di pangkunyo salamo tigo pariode baturuik-turuik. Salamo batugas inyo dipicayo sabagai pembantu Rektor salamo ampek kali baturuik-turuik. Dan pado akhirnyo inyo dipicayo jadi Rektor  di IKIP Padang salamo duo pariode dan baakhir pado taun 1990. Pado taun 1988 sampai 1993 inyo tapiliah jadi katua DPD Golkar , dek nyo pandai marabuik hati masyarakaik Jamil Bakar naiek Jabatan jadi katua DPRD provinsi sumatera barat pado periode 1992 sampai pado taun 1997.

## Falsafah iduik
Mengabdi sapanjang hayat

## Keluarga
Istri Jamil Bakar banamo Nurmalia dan inyo mampunyoi duo urang anak padusi dan ampek urang anak laki-laki.

## Rujuakan
Hukum

**Hukum** adolah sarangkaian aturan nan balaku di masyarakaik.

Hukum bertujuan untuak menciptakan padamaian jo ketertiban di dalam sabuah masyarakaik manusia. Inyo ditagakkan dek masyarakaik itu sendiri, biasonyo malalui organ pamarintah dalam konteks sabuah nagara. Hukum basumber dari banyak hal; pado umumnyo, inyo dibuek dek cabang legislatif pamarintah sabuah nagara, namun dapek juo dari paraturan eksekutif dari cabang eksekutif atau yurisprudensi dari cabang kahakiman.

Duo sistem hukum nan paliang utamo adolah sistem hukum sipil, nan barasa dari daratan Eropa, dan hukum umum, nan barasa dari Inggris. Tadapek pulo hukum agamo, sarupo hukum Islam, dan hukum adat.

Bagian-bagian hukum nan utamo adolah hukum pidana, nan mangatur hubuangan antaro nagara jo warganyo, dan hukum perdata, nan mangatur hubuangan antaro warga satu samo lain. Hukum tata nagara jo hukum pangurusan negara mangatur landasan jo tata pamarintahan sabuah nagara dan nan barikuiknyo ado pulo nan disabuik jo politik hukum.
## Rujuakan
* L.J. van Apeldoorn, 1996, *Pengantar Ilmu Hukum (Inleiding tot de Studie van Het Nederlandse Recht)*, Jakarta: Pradnya Paramita (terj. Oetarid Sadino)
Bahaso Bangka

**Bahaso bangka** adolah bahaso nan ditutuaan dek urang pulau Bangka, Kapulauan Bangka Belitung. Bahaso ko tamasuak dalam rumpun bahaso Malayu. Bahaso ko bafungsi sabagai alaik komunikasi sahari-hari masyarakaik Bangka sarato panando atau identitas daerah Provinsi Kapulauan Bangka Belitung.

## Dialek
Ado limo dialek utamo dalam bahaso ko di antaronyo: dialek Sungailiat (di tangah Kabupaten Bangka), dialek Muntok (Kabupaten Bangka Barat), dialek Toboali (Kabupaten Bangka Selatan), dialek Belinyu (di timur Kabupaten Bangka), jo dialek Pangkal Pinang (di tangah Pulau Bangka). Manuruik informasi dari Dinas  Kabudayaan Provinsi Kapulauan Bangka Belitung, panutua bahaso Bangka mancapai 340.000 pado taun 2000 lalu. Ado kamungkinan, angko-angko tu maningkek dek payahnyo mandapek data - data di lapangan.

Sacaro sapinteh dialek bahaso Bangka hampia sarupo jo bahaso Betawi dari Jakarta. Namun, kok ditaliti labiah lanjuik manuruik tiok tiok daerah di Bangka Belitung, mako nampak jaleh babeda. Walau masih juo sarumpun bahaso Malayu.

Dialek Belinyu mampunyoi dialek nan labiah totok manggunokan akhiran “O”. Contohnyo, *nek kemano, apo, siapo, dimano* dan sabagainyo nan ampia sarupo jo baso Palembang. Namun indak sadoalah huruf vokal baganti manjadi “O”.

Samantaro Bangka Selatan labiah arek jo akhiran “E” lamah sarato parubahan lafal “S” dalam bahaso Malayu umumnyo manjadi “H”. Contohnyo, “Sabun” manjadi “Habun”. Kok kalimaik “*mandi tidak menggunakan sabun*” ditajamahan, mako bahaso Bangka dialek selatan manjadi “*mandik dak behabun*“.

Samantaro bahaso Bangka dialek Kota Pangkalpinang, dialeknyo labiah dominan manggunoan huruf “e” kareh sarupo bahaso Betawi Jakarta. Bahaso ko canduang sarupo bahaso Malayu pado umumnyo, tapi bahaso ko mangubah panyabuikan huruf ‘e’ lunak manjadi ‘E’ kareh..

## Contoh kato

## Contoh kecek

## Pautan lua
*  
*  belajar bahasa bangka, zonabangkabelitung.blogspot.com, diakses pado tanggal 25 Maret 2019 jam 20.05 WIB

## Rujuakan
Bahaso Malayu Jambi

**Bahaso Malayu Jambi** atau **Baso Jambi** adolah salah satu bahaso dalam rumpun bahaso Austronesia nan ditutuaan khususnyo di wilayah Jambi inggo ka bagian selatan provinsi Riau, Indonesia. Bahaso ko indak hanyo dipakai dek urang Malayu Jambi sajo namun juo dipakai dek panduduak Jambi lainnyo nan indaklah urang Malayu Jambi sabagai alaik komunikasi antar suku bangso sarupo Kurinci, Banjar, jo Bugih nan ado di Jambi salain bahaso Indonesia. Jadi, bahaso ko lah manjadi identitas daerah provinsi Jambi.

Ado duo kontroversi tantang bahaso Jambi jo bahaso Malayu. Sabagian ahli bahaso manganggap bahaso iko sabagai dialek Malayu, karano banyaknyo pasamoan kosakata jo bantuak tuturan di dalamnyo. Samantaro nan lain justru manganggap bahaso ko marupokan bahaso mandiri nan babeda jo Melayu.

Bahaso ko mampunyoi kamiripan jo bahaso nan ado di sakaliliangnyo, tarutamo jo bahaso Malayu Bengkulu jo bahaso Palembang. Panutua bahaso Palembang jo Malayu Bengkulu masih dapek mangarati jo bahaso Jambi, sainggo kok kaduonyo basobok di lua daerahnyo tatok jo bahasonyo surang-surang.

Samantaro jo bahaso Minangkabau, baso Jambi sapinteh mirip dek samo-samo barakhiran "O". Pado umumnyo baso Jambi dapek dipahami dek panutua baso Minang. Namun, indak kasadonyo kato dalam tiok-tiok bahaso dapek saliang dimangarati. Salain itu, baso Jambi jo Minangkabau mampunyoi hubuangan sijarah dimano Minangkabau manjadi bagian ulu dari Batanghari, sadangkan Jambi manjadi ilianyo di zaman karajaan Malayupura inggo Pagaruyuang.

## Pautan lua
*  
## Bacoan lanjuik

* Husin N, Zailoet, Semi MA, et al. (1985) *[http://repositori.kemdikbud.go.id/2502/ Struktur Bahasa Melayu Jambi].*  Pusek  Pambinaan dan  Pangambangan Bahasa.
* Wibowo, I. S. (1996). *[http://repositori.kemdikbud.go.id/2392/ Struktur adjektiva dan adverbia bahasa Melayu Jambi]*.  Pusek  Pambinaan dan  Pangambangan Bahasa, Departemen Pendidikan dan Kebudayaan.

## Rujuakan
Bahaso Malayu Bengkulu

**Bahaso Malayu Bengkulu** atau **Baso Bengkulu** adolah bahaso nan dipakai dek masyarakaik nan ado di Provinsi Bengkulu. Bahaso ko dek sabagaian ahli bahaso disabuik sarato dimasuakan sabagai dialek dalam bahaso Malayu Tangah. Sacaro khusus, bahaso ko ditutua dek urang Malayu Bengkulu nan ado di Kota Bengkulu. Namun, bahaso ko lah jadi *lingua franca* (baso pangubuang) antar etnis (Rejang, Serawai, Pasemah, Kaur, Minang, Jawa, dan sabagainyo) nan tingga di provinsi Bengkulu, sainggo bahaso ko manjadi bahaso komunikasi antaro baragam masyarakaik di Bengkulu sarato lah manjadi identitas provinsi Bengkulu.

Bahaso ko mampunyoi kasamoan jo bahaso sakitarnyo, iyolah Jambi jo Palembang. Hal iko dicirikan dek banyaknyo kato nan diakhiri jo huruf "O". Panutua baso Bengkulu saliang mangarati katiko mangecek jo panutua baso Jambi atau Palembang walau jo bahaso surang-surang.

## Contoh kalimaik

* *La segedang iko sayo belum jugo apal.*
** Lah sagadang iko awak alun juo hafal. 
* *Apo kendak kau, pagi-pagi buto la menangis.*
** A kandak kau, pagi-pagi buto lah manangih.
* *Kalau endak barangko baoklah kek kau.*
** Kalau nio barang ko, baoklah jo kau.
* *Maro berentilah berenyeng panjang kau ko, malu pulo dekek orang.*
** Barantilah kalian bacakak taruih, malu dek urang rami.

## Rujuakan
Ipank

**Irvan Nurman** atau yang labiah dikenal sebagai **Ipank** (lahia 23 Desember 1987). Ia mamulai kariernyo sabagai panyanyi minang pada tahun 2011. Ipank adolah saurang penyanyi Pop badarah Minangkabau bakabangsoan Indonesia. Inyo urang Solok .
Ipank mamulai kariernyo sabagai panyanyi profesional pado 2011 . Album patamonyo "Rantau Den Pajauah" langsuang disukoi dek urang banyak. Label rekaman yang menauingi Ipank, yaitu sabagai barikuik Elta Record, Farisa Record, Teras musik, Insictech Musicland Sdn Bhd, Andika Tri Jaya Record, KRI Record, Alfa Records, Akurama Records, HP Records, HP Music, jo Musica Studio's.

= Pernikahan =
Di kehidupan pribadinyo Ipank alah manikah dan alah mamiliki anak. Istri manjadi sosok penting bagi Ipank dalam kesuksesan karirnyo. Guspa Diana, perempuan yang dinikahi Ipank tahun 2010 adolah orang yang berjasa mambangun komunikasi dengan produser rekaman dan manjadikan Ipank sukses.

= Karir =
Banyak yang indak mangetahui bahwo sabalum terkenalnyo Ipank, ternyato dahulunyo pernah lolos audisi Indonesian Idol pado tahun 2000-an setelah sabalumnyo pernah berdagang ka Jayapura dan lolos di Jakarta.

Penyanyi Minang, Ipank ternyato pernah iduik susah sabalum terkenal seperti sekarang. Saking kesulitan ekonomi, dia terpaksa marantau ka Jayapura untuak berdagang mancari uang. Marantau ka Jayapura tahun 2000an, yaitu dengan manjua barang elektronik, seperti walkman, dan baterai ditekuninyo. Dia harus mengurungkan niaik untuak malanjuk-an pendidikan lantaran indak punyo biaya. Ipank hanyo punyo duo pilihan, yaitu pendidikan atau marantau. Oleh karena faktor ekonomi akhirnyo dia mamutuian untuak pai marantau sajo, dan dapek mambantu perekonomian keluarganyo.

Ipank berhasil dikenal 

## Album

## Referensi
Urang Lembak

**Urang Lambak** adolah etnis nan pamukimannyo taseba di kota Bengkulu, Bengkulu Utara, kabupaten Bengkulu Tengah, kabupaten Rejang Lebong, kabupaten Kepahiang. Urang Lembak di kabupaten Rejang Lebong bamukim di kecamatan Padang Ulak Tanding, Sindang Kelingi, dan Kota Padang. Di kabupaten Kepahiang, suku Lembak mauni desa Suro Lembak.

Urang Lembak juo mauni wilayah daerah Kota Lubuklinggau dan kabupaten Musi Rawas nan ado di wilayah provinsi Sumatra Selatan nan biaso disabuik sabagai **urang Sindang**.

Urang Lembak tu surang tabagi manjadi tigo marga atau suku yaitu:
#Suku Lembak 8
#Suku Lembak Bulang
#Suku Lembak Beliti

Bahaso urang Lembak disabuik bahaso Lembak, atau bahaso Col. 

Urang Lembak tamasuak dalam golongan Malayu Sumatera Selatan, sainggo arek ubuangannyo budayo urang-urang Rejang, Serawai, Basemah, jo budayo urang Lembak.

## Pautan lua
*  Pengunduhan kamus bahasa Lembak
*  Kamusiana: Kamus bahasa Lembak
## Rujuakan

## Pautan lua
*Haryani, Oktarina (2013), *[http://repository.unib.ac.id/9139/1/IV,V,VI,VII,LAMP,I-14-okt-FS.pdf Kesenian Sarafal Anam dan Nilai-nilai yang Terkandung di Dalamnya pada Masyarakat Lembak dalam Adat Istiadat] *, Fakultas Ilmu Sosial dan Ilmu Politik Universitas Bengkulu.
Bahaso Pasisi

**Bahaso Pasisi Siboga** atau disingkek **Baso Pasisi** adolah salah satu bahaso dalam rumpun Malayu nan ditutuakan dek Urang Pasisi nan marupokan panduduak Tapanuli Tangah jo Sibolga, Sumatra Utara. Bahaso ko taseba di sapanjang pasisia barat Pulau Sumatra sajak dari Mandailing Natal, Sibolga, inggo Barus.

Baso ko dianggap sabagai salah satu dialek dalam bahaso Minangkabau, karano sijarah bahaso ko bamulo sajak parantau Minang dari daerah Pariaman nan pai manggaleh di sapanjang pasisia barat Pulau Sumatra bagian utara. Parantau-parantau ko kudian bakomunikasi jo suku bangso lain sarupo Malayu jo Batak, sainggo tajadilah akulturasi jo kaduo bahaso tu. Bahaso ko mampunyoi kamiripan jo dialek Pariaman.

## Ungkapan dasa

### Kato Ganti

### Patunjuak Tampek/Arah

### Kato Bilangan

## Contoh kalimaik

= Rujuakan =
Bahaso Col

**Bahaso Col** atau **bahaso Cul** adolah bahaso nan dipakai urang Lembak. Pasebarannyo maliputi bagian timur provinsi Bengkulu; kota Lubuk Linggau jo kecamatan Muara Kelingi, Musi Rawas di provinsi Sumatra Selatan. Bahaso ko tamasuak dalam rumpun bahaso Austronesia. Bahaso ko barubuangan arek jo bahaso Palembang jo bahaso Bengkulu nan ma ado pabedaan saketek tarutamo pado palafalannyo. Bahaso Palembang jo Bengkulu biaso barakhiran "-o", sadangkan bahaso Col biaso barakhiran "-e".

## Contoh
    Dialek Lembak 8       : ”Ndak kemane nga..?”
    Dialek Lembak Bulang  : “Ndak kemane nga..?”
    Dialek Lembak Beliti  : “Nak hane nga..?”
    Minang                : “Nak kama wak..?”

    Dialek Lembak 8       : “Ape lan nga..?”
    Dialek Lembak Bulang  : “Ape lan nga..?”
    Dialek Lembak Beliti  : “Name lan nga..?”
    Minang                : “Apo karajo wak..?”

    Dialek Lembak 8       : “Mela kite minom ayo kupi dai..”
    Dialek Lembak Bulang  : “Mela kite neron kudai..”
    Dialek Lembak Beliti  : “La te nom ayik opi dai..”
    Minang                : “Molah kito minum aia kopi dulu..”

    Dialek Lembak 8       : “Nga ndak milu ku col..?”
    Dialek Lembak Bulang  : “Nga ndak nurut ku die..?”
    Dialek Lembak Beliti  : “Nak ilu ye..?”
    Minang                : “Ang nio ikuik den ndak..?”

    Dialek Lembak 8       : “Ku ndak kome..”
    Dialek Lembak Bulang  : “Ku ndak ke ome..”
    Dialek Lembak Beliti  : “Ku nak kume..”
    Minang                : “Den nak ka sawah.."

## Caliak pulo
* Urang Lembak

## Rujuakan

## Pautan lua
*
Yasril Islami

**H. Yasril Islami** () adolah saurang pengusaha Indonesia sarato pemilik perusahaan pakan taranak Rajawali Feed Centre di Kota Padang. Selain itu, inyo mangelola anam perusahan lain nan bagarak di babagai bidang.

Yasril melewatkan maso ketek dan manyalasaian pandidikan hinggo SMA di Payakumbuh. Tamat SMA, inyo hijrah ka Padang untuak karajo. Inyo pernah menggeluti babagai bidang pekerjaan mulai dari karyawan swasta, pamandu wisata, pengajar privat, sabalun akhianyo memutuskan mandirian usaho surang. Pado 1996, inyo mandirian Rajawali Feed Centre nan kini manjadi salah satu perusahaan taranak nan gadang di Sumatera Barat, Riau, dan Jambi.

## Referensi
Hiduik

**Hiduik** (bdk. biota) adolah ciri nan mambedoan objek nan mamiliki isyarat jo proses penopang diri (organisme hiduik) jo objek nan indak memilikinya, baik dek fungsi-fungsi tasabuik alah mati atau dek inyo indak mamiliki fungsi tasabuik jo diklasifikasikan sabagai benda mati. Ilimu nan berkaitan jo studi tantang kehidupan adolah biologi.

Organisme hiduik mangalami metabolisme, mampartahankan homeostasis, mamiliki kapasitas untuak tumbuah, menanggapi rangsangan, bereproduksi, jo—melalui seleksi alam—beradaptasi jo lingkungan inyo dalam generasi berturut-turut. Organisme hiduik nan labiah kompleks dapaik berkomunikasi malalui babagai cara. Sabuah susunan baragam dari organisme hiduik (bantuak hiduik) dapek ditamuan di biosfer di bumi, jo sifat-sifat umum dari organisme iko—tumbuhan, hewan, fungi, protista, archaea, jo bakteri—adolah bantuak sel berbasis karbon jo aia, jo organisasi kompleks jo informasi genetik nan dapek diwariskan.

Dalam filsafat dan agama, konsepsi kehidupan dan sifatnya bervariasi. Kaduonyo menawarkan interpretasi manganai baa kehidupan berkaitan jo keberadaan jo kesadaran, jo kaduonyo menyentuh isu-isu terkait, tamasuak parangai hiduik, tujuan, konsep tuhan atau dewa, jiwa atau kehidupan sasudah kematian.
Padusi

**Padusi** adolah salah satu dari duo jinih kalamin [./https://id.wikipedia.org/wiki/Manusia manusia]; nan ciek lai adolah laki-laki. Babeda jo [./https://id.wikipedia.org/wiki/Wanita wanita], istilah "padusi" dapek marujuak ka [./https://id.wikipedia.org/wiki/Orang urang] nan alah gadang atau nan masih [./https://id.wikipedia.org/wiki/Anak-anak anak-anak].

Mulonyo padusi barasa dari adonyo hawa, nan diciptaaan untuak mangawanan Adam manjalani parintah [./https://id.wikipedia.org/wiki/Tuhan Tuhan] di dunia ko. Pado carito [./https://id.wikipedia.org/wiki/Adam_dan_Hawa Adam jo Hawa] patamo kali diturunan ka [./https://id.wikipedia.org/wiki/Bumi bumi], padusi alah dimaknai sabagai biang masalah. Dicaritoan bahwa Hawa merupoan panyabab urang tu turun ka dunia, karano Hawa tagoda bujuak rayu [./https://id.wikipedia.org/wiki/Setan setan] nan menyuruahnyo untuak maambiak [./https://id.wikipedia.org/wiki/Buah_kuldi buah kuldi] (buah nan dilarang untuak dimakan). Hawa jo Adam nan memakannyo langsuang diparintahan untuak turun ka dunia. Carito ikolah nan manjadi salah satu wacana nan acok dibicaroan takaik padusi biang kaladinyo masalah.

Dalam sajarah penciptaan manusia sacaro [./https://id.wikipedia.org/wiki/Islam Islam] di dalam [./https://id.wikipedia.org/wiki/Al-Quran al-Quran], [./https://id.wikipedia.org/wiki/Allah Allah] sangajo manciptaan [./https://id.wikipedia.org/wiki/Manusia manusia] untuak manjadiannyo pamimpin di dunia. Inyo nan akan manciptaan ketenteraman jo kesejahteraan di dunia. Itulah sababnyo manusia muncua jo duo jinih, iyolah laki-laki jo padusi. Padus diciptaan untuak manjadi pasangan atau kawan laki-laki. Pado dasarnyo wakatu manciptaan manusia, Allah alah manciptaan dalam bantuak jiwa jo rago, sarato sifaik-sifaik dasar manusia sarupo nio dicintai jo mancintai, kabutuhan [./https://id.wikipedia.org/wiki/Seksual seksual], jo lain sabagainyo. Makonyo dari keduo jinih manusia itu diciptaan babeda untuak saliang mangisi.

## Lihat pula

* [./https://id.wikipedia.org/wiki/Matriarki Matriarki]
* [./https://id.wikipedia.org/wiki/Putri Putri]
* [./https://id.wikipedia.org/wiki/Feminin Feminin]
* [./https://id.wikipedia.org/wiki/Betina Betina]
* [./https://id.wikipedia.org/wiki/Wanita Wanita]
* [./https://id.wikipedia.org/wiki/Pria Pria]
* [./https://id.wikipedia.org/wiki/Laki-laki Laki-laki]
* [./https://id.wikipedia.org/wiki/Penciptaan_menurut_Kitab_Kejadian Penciptaan manuruik Kitab Kejadian]
* Bagian [./https://id.wikipedia.org/wiki/Alkitab Alkitab] nan berkaitan: [./https://id.wikipedia.org/wiki/Kejadian_1 Kejadian 1], [./https://id.wikipedia.org/wiki/Kejadian_2 Kejadian 2]
Aksara Sirilik

**Aksara Sirilik**, atau **aksara Kiril**, atau **azbuka** (dari namo lamo huruf-huruf partamonyo), adolah sajinih aksara nan digunokan untuak manulih anam bahaso Slavia asali (Belarusia, Bulgaria, Makedonia, Rusia, Serbia, jo Ukraina) dan banyak bahaso-bahaso lainnyo nan digunokan di Kaukasus, Asia Tangah, Eropa Timur, jo Asia Utara.

## Etimologi
Aksara Sirilik (dalam bahaso Rusia disabuik кириллица - *kirillitsa*) dinamokan manuruik namo Santo Sirilus (Bahaso Yunani: ΑΓΙΟΣ ΚΥΡΙΛΛΟΣ, "Agios Kurillos"). Santo Sirilus dan Metodius adolah misionaris dari Thessalonika, Bizantium. Mareka manyusun aksara Glagolitik katiko manyebarkan agamo Kristen di antaro Bangso Slavia pado abaik ka-9.

Aksara Sirilik surang basusun dek murid-murid Santo Sirilus dan Metodius di Kakaisaran Bulgaria pado maso pamarintahan Tsar Simeon. Aksara iko kudian dinamoan aksara Sirilik untuak manghormati guru mareka , Santo Sirilus. Salah satu panyusun aksara iko adolah Santo Kliment dari Ohrid nan manggunoannyo untuak manulihan bahaso  Gareja Slavia  Tuo pado abaik ka-10. Sajak itu, aksara ko lah muloi umum digunokan di wilayah Eropa  Timur utamonyo di masyarakaik nan baragamo Kristen Ortodoks. Dicaliak dari bantuak hurufnyo, alfabet Sirilik banyak mandapek pangaruah dari alfabet Yunani.

## Bahaso Rusia
Tabel ko manunjuakan aksara Sirilik nan digunokan dalam Bahaso Rusia.

## Bahaso Ukraina

Tabel ko manunjuakan aksara Sirilik nan digunokan dalam bahaso Ukraina.

## Bahaso Belarus

Tabel ko manunjuakan aksara Sirilik nan digunokan dalam bahaso Belarus.

## Bahaso Bulgaria

Tabel ko manunjuakan aksara Sirilik nan digunokan dalam bahaso Bulgaria.

## Bahaso Serbia

Tabel ko manunjuakan aksara Sirilik nan digunoan dalam bahasa Serbia.

## Bahaso Makedonia

Tabel ko manunjuakan aksara Sirilik nan digunokan dalam bahaso Makedonia.

## Caliak pulo
* Padoman aliahaksara Sirilik ka Latin

## Rujuakan

## Pautan lua
*  Aksara Sirilik di Omniglot.com
*  Convert Russian text to a clear voice 
*  Cyrillic converter